রাজস্থান রয়্যালস
রাজস্থান রয়্যালস (হিন্দি: राजस्थान रॉयल्स) হলো ইন্ডিয়ান প্রিমিয়ার লিগের গোলাপী নগরী খ্যাত জয়পুরের প্রতিনিধিত্বকারী ক্রিকেট দল। বর্তমানে দলটির অধিনায়ক হিসেবে নেতৃত্ব দিচ্ছেন সঞ্জু স্যামসন এবং কোচের দায়িত্ব পালন করছেন কুমার সাঙ্গাকারা। রয়্যালস সাবেক অস্ট্রেলিয়ান স্পিনার শেন ওয়ার্নের অসাধারণ অধিনায়কত্বের উপর ভর করে আইপিএল এর প্রথম সংস্করণে জয়লাভ করেন। রয়্যালসকে প্রায়শ "মানিবল দল" হিসেবে বলা হয়ে থাকে। দলীয় সর্বোচ্চ রান সংগ্রকারী হিসেবে শেন ওয়াটসন এবং সর্বোচ্চ উইকেট সংগ্রকারী হিসেবে সিদ্ধার্থ ত্রিবেদী রয়েছেন।